
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI
                                                       H O T Ă R Â R E

privind, aprobarea înscrierii datelor în registrul agricol prin modalitatea
invitării la sediul Primăriei Municipiului Focşani a persoanelor

fizice care au obligaţia depunerii declaraţiei pe propria

răspundere în acest scop

           Consiliul local al municipiului Focsani, judetul Vrancea, intrunit in sedinţă ordinară:

        -  analizând proiectul de hotărâre iniţiat de Primarul municipiului Focşani, prin care se propune aprobarea înscrierii datelor în registrul agricol prin modalitatea invitării la sediul Primăriei Municipiului Focşani a persoanelor fizice care au obligaţia depunerii declaraţiei pe propria raspundere în acest scop şi raportul Serviciului administraţie publică locală, agricultură, cadastru inregistrat sub nr.7812/ 09.02.2011 ;
       - văzând avizul favorabil al Comisiei pentru agricultură, protecţia mediului şi ecologie si amendamentul d-lui consilier Oloeriu Ioan Liviu ;
       - in temeiul art. 6 alin. (1)  lit.e) şi alin(6) din anexa la Ordinul  nr.      95/153/1998/3241/21.04.2010, pentru aprobarea Normelor tehnice de completare a registrului agricol pentru perioada 2010-2014 ;
      - in baza art. 36, alin.(1)  si in temeiul art.45, alin. (1) din Legea nr.215/2001 privind administraţia publică locală, republicată, cu modificările si completările ulterioare ;

H O T Ă R Ă Ş T E :

       Art. 1.  Se aprobă  înscrierea datelor în registrul agricol prin modalitatea invitării la sediul Primăriei Municipiului Focşani a persoanelor fizice care au obligaţia depunerii declaraţiei pe propria raspundere în acest scop.

                    Invitarea persoanelor la sediul Primariei Municipiului Focsani se va face dupa parcurgerea celorlalte metode prevazute de art.6 din Ordinul nr.95/153/1998/3241 din 21 aprilie 2010.
       Art.2.   .  Obligativitatea revine numai persoanelor care nu au depus declaraţia însoţită de actele de proprietate cu ocazia completării registrelor agricole pentru perioada 2007-2010.    
        Art. 3.   Prezenta hotărâre  va fi comunicată de către Serviciul administraţie publică locală, agricultură, cadastru  Primarului Municipiului Focşani, conform legii şi Biroului agricultură, cadastru care va asigura executarea acesteia.
PREŞEDINTE DE SEDINŢĂ
Vrâncianu Gicu
                                                                                                Contrasemnează,
                                                                                SECRETARUL MUNICIPIULUI 
                                                                                               FOCŞANI ,

                                                                                      Eduard Marian Corhană      
 Municipiul Focsani,  22  februarie  2011

